
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  23.09.2009

	Nr.
	  26/609


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative pentru modificarea art.3 din Anexa la O.U.G. nr.51 din 2006 publicată în Monitorul Oficial nr.566 din 30/06/2006 pentru aprobarea Programului naţional privind sprijinirea construirii de locuinţe proprietate personală, trimisă comisiei pentru examinare pe fond, cu adresa nr.Pl.x.389 din 7 septembrie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	23.09.2009

	Nr.
	26/609


R A P O R T      
asupra propunerii legislative pentru modificarea art.3 din Anexa la O.U.G. nr.51 din 2006 publicată în Monitorul Oficial nr.566 din 30/06/2006 pentru aprobarea Programului naţional privind sprijinirea construirii de locuinţe proprietate personală

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x.389 din 7 septembrie 2009, cu dezbaterea pe fond în procedură obişnuită, a propunerii legislative pentru modificarea art.3 din Anexa la O.U.G. nr.51 din 2006 publicată în Monitorul Oficial nr.566 din 30/06/2006 pentru aprobarea Programului naţional privind sprijinirea construirii de locuinţe proprietate personală.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.270/01.04.2009)
· avizul negativ al Comisiei juridice, de disciplină şi imunităţi (nr.31/774/16.09.2009)

· punctul de vedere negativ al Guvernului (nr.1062/27.04.2009)


Propunerea legislativă are ca obiect de reglementare modificarea art.3 din Programul naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006, aprobată cu modificări prin Legea nr.12/2007, cu modificările şi completările ulteriore, în sensul ca beneficiari ai subvenţiei de la stat să fie şi persoanele care au contractat nu numai credite ipotecare, dar şi/sau credite imobiliare cu ipotecă, pentru construirea unei locuinţe.

Comisia propune Plenului Camerei Deputaţilor respingerea propunerii legislative din următoarele consideraţii: în titlul propunerii legislative s-a avut în vedere forma iniţială a Ordonanţei de urgenţă a Guvernului nr.51/2006, care condiţiona acordarea subvenţiei numai de deţinerea unui drept real asupra terenului.

După intrarea în vigoare a ordonanţei şi aprobarea ei prin Legea nr.12/2007, aceasta a mai suferit modificări şi completări, aduse prin Legea nr.351/2007 pentru modificarea Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006. Printre modificările care au survenit se regăseşte şi aceea a art.3 alin.(1) lit. d) din Anexa la Ordonanţa de urgenţă a Guvernului nr.51/2006, prin care s-a introdus condiţia deţinerii unui drept de folosinţă asupra terenului: „d) deţin un drept real sau de folosinţă asupra terenului pe care se realizează construcţia.”


De asemenea, justificarea modificării propuse nu poate fi susţinută întrucât atât creditul ipotecar, cât şi cel imobiliar este girat prin ipotecă.
 
 Propunerea legislativă face parte din categoria legilor ordinare, conform art. 76 alin.(2) din Constituţia României, republicată.
La lucrările comisiei au fost prezenţi 25 deputaţi, din totalul de 31 membri ai comisiei.
Propunerea legislativă a fost dezbătută şi avizată în fond în şedinţa comisiei din data de 22 septembrie 2009.

Raportul de respingere al comisiei a fost adoptat cu 24 voturi pentru şi 1 abţinere.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru









1/3
PAGE  
2/3

[image: image1.png][image: image2.png]ROMANIA



